**กรณีศึกษาจากหน่วยข่าวกรองความมั่นคงนิวซีแลนด์**

กรณีศึกษาจาก[รายงานภัยคุกคามด้านความปลอดภัยประจำปี 2024 ของหน่วยงานข่าวกรองความมั่นคงนิวซีแลนด์](https://www.nzsis.govt.nz/our-work/new-zealands-security-threat-environment) กรณีศึกษาเหล่านี้ “รัฐต่างประเทศ” หมายถึง **ประเทศอื่นใดนอกเหนือจากนิวซีแลนด์** คําจำกัดความนี้ใช้เพื่ออ้างถึงประเทศใดๆที่อยู่นอกนิวซีแลนด์

**หน่วยข่าวกรองความมั่นคงนิวซีแลนด์ (NZSIS) ให้คำจำกัดความว่า** การแทรกแซงจากรัฐต่างประเทศเป็นการกระทำโดยรัฐต่างประเทศซึ่งมักกระทำผ่านตัวแทนซึ่งมีจุดประสงค์เพื่ออิทธิพล ขัดขวาง หรือทำลายผลประโยชน์ของชาตินิวซีแลนด์ด้วยวิธีการหลอกลวง ทุจริต หรือบีบบังคับ กิจกรรมทางการทูตปกติธรรมดา การล็อบบี้ และพฤติการณ์ที่ไม่เสแสร้งและเปิดเผยอื่น ๆ เพื่อให้ได้มาซึ่งอิทธิพลไม่ถือว่าเป็นการแทรกแซง

**กรณีศึกษาที่ 1**  
ในปี 2023 รัฐต่างประเทศได้สั่งให้สายในนิวซีแลนด์กดดันสภาท้องถิ่นโดยเสนอทุนสนับสนุนกิจกรรมของ ชุมชนหากสภาฯตกลงที่จะจํากัดการมีส่วนร่วมของกลุ่มศาสนากลุ่มหนึ่ง รัฐต่างประเทศมีเจตจำนงให้เป็นที่ทราบว่ากลุ่มดังกล่าวถูกห้ามในประเทศของตน และดำเนินกิจกรรม "ที่ขัดต่อเจตนารมณ์" ของประชาชนของรัฐที่พำนักในต่างแดน   
 **กรณีศึกษาที่ 2**NZSIS ตระหนักดีว่ามีนักการทูตหลายคนผู้เป็นตัวแทนของรัฐต่างประเทศได้รักษาความสัมพันธ์กับกลุ่ม  
นักศึกษานิวซีแลนด์จำนวนหนึ่งซึ่งเกี่ยวข้องกับประชาชนในต่างแดนของรัฐนั้น นักการทูตได้ใช้การเข้าถึงนี้เพื่อมีอิทธิพลต่อสมาชิกกลุ่มโดยพยายามทำให้แน่ใจว่าผู้ที่ได้รับเลือกให้ดำรงตำแหน่งผู้นำ นั้นมีความภักดีทางการเมืองต่อรัฐต่างประเทศ คนเหล่านั้นเลือกที่จะปกปิดความสัมพันธ์กับกลุ่มนักศึกษาเพื่อหลีกเลี่ยงคำครหาด้านการแทรกแซงในสังคมวิชาการ พฤติกรรมลักษณะนี้เป็นตัวอย่างของการแทรกแซงจากรัฐต่างประเทศ คนเหล่านั้นพยายามควบคุมวิธีที่กลุ่มคนเหล่านี้พร้อมด้วยสมาชิกมองรัฐและมุ่งหวังที่จะระบุตัวตนผู้เห็นต่าง

**กรณีศึกษาที่ 3**รัฐต่างประเทศจำนวนน้อยรวบรวมข้อมูลเกี่ยวกับชุมชนเฉพาะในนิวซีแลนด์ หลายคราที่รัฐเหล่านี้จะใช้สมาชิกชุมชนเพื่อติดตามบุคคลที่รัฐต่างประเทศมองว่าเป็นผู้เห็นต่างในนิวซีแลนด์ และรวบรวมรายละเอียดส่วนบุคคลเกี่ยวกับคนเหล่านี้ ข้อมูลดังกล่าวอาจถูกนำไปใช้ในการดำเนินการตอบโต้ เช่น การยกเลิกวีซ่าหรือพุ่งเป้าไปที่สมาชิกครอบครัวที่ยังพำนักในต่างแดน ในปี 2023 รัฐต่างประเทศปฏิเสธคำร้องขอวีซ่าของบุคคลนิวซีแลนด์ที่ตั้งใจจะเยี่ยมครอบครัวในประเทศภูมิลำเนาเนื่องจากมีความ เกี่ยวข้องกับกลุ่มชุมชนที่รัฐต่างประเทศไม่ชอบ